IMISLab/GreekWikipedia huggingface dataset:
Κύπελλο Κύπρου πετοσφαίρισης ανδρών 2017-18

Το Κύπελλο Κύπρου 2017-18 ήταν η 44η έκδοση του Κυπέλλου Κύπρου (41η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οκτώ ομάδες της Α΄ κατηγορία 2017-18. Νικήτρια ήταν η Ομόνοια για 5η φορά στην ιστορία της.

 Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set): Πρώτος αγώνας 3 – 0, δεύτερος αγώνας 0 – 3 ή 1 – 3 τότε χρυσό σετ Πρώτος αγώνας 3 – 1, δεύτερος αγώνας 0 – 3 ή 1 – 3 τότε χρυσό σετ Πρώτος αγώνας 3 – 2, δεύτερος αγώνας 2 – 3 τότε χρυσό σετ Πρώτος αγώνας 3 – 0 ή 3 – 1, δεύτερος αγώνας 2 – 3 προκρίνεται ο νικητής του πρώτου αγώνα Πρώτος αγώνας 3 – 2, δεύτερος αγώνας 0 – 3 ή 1 – 3 προκρίνεται ο νικητής του δεύτερου αγώναΟ τελικός ήταν μονός και διεξήχθη σε ουδέτερη έδρα. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η Ομόνοια και o ΑΠΟΕΛ. Το παιχνίδι διεξήχθη στις 27 Απριλίου 2018 στο Κλειστό Γυμναστήριο Τάσσος Παπαδόπουλος - Ελευθερία στη Λευκωσία. Νικήτρια ήταν η Ομόνοια με σκορ 3-1 σετ (23-25, 29-27, 25-19, 25-23). ΚΟΠΕ, επιμ. (2018-02-15) (pdf). ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΚΥΠΕΛΛΟΥ OΠΑΠ Α’ ΚΑΤΗΓΟΡΙΑΣ ΑΝΔΡΩΝ ΑΓΩΝΙΣΤΙΚΗΣ ΠΕΡΙΟΔΟΥ 2017 – 2018. Λευκωσία. Αρχειοθετήθηκε από το πρωτότυπο στις 2021-03-20. https://web.archive.org/web/20210320180801/https://new.volleyball.org.cy/wp-content/uploads/docs/201718/cupmen_201718.pdf.
Οκτάβιος Φαρνέζε της Πάρμας

Ο Οκτάβιος, ιταλ. Ottavio (9 Οκτωβρίου 1524 - 18 Σεπτεμβρίου 1586) από τον Οίκο των Φαρνέζε ήταν δούκας της Πάρμας & Πλακεντίας (1547-86) και τού Κάστρο (1545-47, 53-86).

 Ήταν ο δευτερότοκος γιος τού Πέτρου-Λουδοβίκου δούκα της Πάρμας-Πλακεντίας & Κάστρο και της Τζερολάμα Ορσίνι, κόρης τού Λουδοβίκου κόμη τού Πιτιλιάνο. Γεννήθηκε στο Βαλεντάνο. Το 1538 έκανε τον γάμο του με τη Μαργαρίτα των Αψβούργων, νόθη κόρη τού Καρόλου Ε΄ της Γερμανίας. Ο Οκτάβιος ήταν 14 ετών, ενώ η Μαργαρίτα, πρόσφατα χήρα, 15 ετών. Στην αρχή δεν την ήθελε, αλλά όταν το 1541 επέστρεψε τραυματισμένος από μία εκστρατεία στο Αλγέρι, έγινε στοργικός μαζί της. Το 1540 έγινε κύριος τού Καμερίνο, αλλά παραιτήθηκε από το φέουδο αυτό, όταν ο πατέρας του έγινε δούκας της Πάρμας το 1545. Το 1547 οι ευγενείς της Πάρμας φόνευσαν τον Πέτρο-Λουδοβίκο και τότε στρατεύματα τού Καρόλου Ε΄ κατέλαβαν την Πλακεντία. Ο Πάπας Παύλος Γ΄ διόρισε στην Πάρμα έναν παπικό απεσταλμένο (legatus), δίνοντας στον Οκτάβιο το Καμερίνο ως αντιστάθμισμα· [ροσπάθησε να ανακαταλάβει την Πλακεντία και τη ζήτησε από τον Κάρολο Ε΄ για την Εκκλησία. Τότε οι Φαρνέζε προσπάθησαν βίαια να καταλάβουν την Πάρμα· δεν επέτυχαν και ήλθαν σε συνεννόηση με τον κονντοττιέρο Φερδινάνδο Γκοντζάγκα. Ο πάπας απεβίωσε το 1549 και στο μεσοδιάστημα που ακολούθησε, ο Οκτάβιος προσπάθησε να εκδιώξει τον κυβερνήτη της Πάρμας, αλλά χωρίς επιτυχία. Ο νέος Πάπας Ιούλιος Γ΄ του απένειμε το δουκάτο το 1551. Ο Φερδινάνδος Γκοντζάγκα αρνήθηκε να εγκαταλείψει την Πλακεντία και απείλησε να καταλάβει την Πάρμα, έτσι ο Οκτάβιος ζήτησε τη συνδρομή της Γαλλίας. Ο πάπας, που διεξήγε τότε τη Σύνοδο τού Τρέντο και ήθελε να έχει καλές σχέσεις με τον Κάρολο Ε΄, διέταξε τον Οκτάβιο να τού επιστρέψει την Πάρμα. Ο Φαρνέζε αρνήθηκε και ο πάπας τον αποστέρησε από τις Ρωμαϊκές κτήσεις του και το ίδιο έκανε ο Κάρολος Ε΄ για τις Λομβαρδικές κτήσεις τού Οκτάβιου. Τότε Γαλλικός στρατός κατέλαβε την Πάρμα και ο Φερδινάνδος πολιόρκησε την πόλη. Ο Οκτάβιος ήλθε σε συνεννόηση με τον πεθερό του Κάρολο Ε΄ και έτσι ανέκτησε την Πλακεντία και άλλα φέουδα. Πέρασε το υπόλοιπο της ζωής του ήσυχα στη διαμονή του και κυβέρνησε με μετροπάθια και σύνεση, κερδίζοντας τη συμπάθεια τού λαού του. Απεβίωσε το 1586 και τον διαδέχθηκε ο μόνος γιος του Αλέξανδος. Νυμφεύτηκε τη Μαργαρίτα των Αψβούργων, κόρη τού Καρόλου Ε΄ της Γερμανίας και είχε τέκνο: Αλέξανδρος 1545-1592, 3ος δούκας της Πάρμας.Είχε δύο ακόμη τέκνα: (νόθη) Βιολάντα, παντρεύτηκε τον Τορκουάτο Κόντι. (νόθη) Ερσίλια 1565-1596, παντρεύτηκε τον Ρενάτο Μπορρομέο κόμη της Αρόνα, εξάδελφο τού Κάρλο Μπορρομέο. Villari, Luigi (1911). "Farnese". In Chisholm, Hugh. Encyclopædia Britannica. 10 (11th ed.). Cambridge University Press. pp. 183–184.
Συμβάντα του Windows Live

Τα Συμβάντα του Windows Live είναι μια διαδικτυακή υπηρεσία της Microsoft σαν μέρος της οικογένειας υπηρεσιών του Windows Live, που επιτρέπει τη σχεδίαση και το διαμοιρασμό διάφορων τύπων συμβάντων μέσω των Windows Live Spaces. Συνεργάζεται επίσης και με το Windows Live Calendar. Η υπηρεσία επιτρέπει στους χρήστες να σχεδιάζουν και να διαχειρίζονται τα δικά τους Συμβάντα, να τα προσθέτουν στο Space τους και να λαμβάνουν Ειδοποιήσεις. Αυτή η υπηρεσία είναι παρόμοια με τα Facebook Events.

 Τα Συμβάντα του Windows Live επιτρέπουν: Τη δημιουργία συμβάντων μέσω μίας σελίδας, την εξατομίκευσή τους χρησιμοποιώντας περισσότερα από 100 πρότυπα και τη χρήση τους με τα Windows Live Spaces. Την πρόσκληση ατόμων στα συμβάντα, μέσω των επαφών του Windows Live Messenger, ή των ατόμων που δεν χρησιμοποιούν Windows Live ID μέσω των διευθύνσεων ηλεκτρονικού ταχυδρομείου τους. Τη χρήση των Live Search Maps για την προβολή των τοποθεσιών και των οδηγιών κατεύθυνσης που σχετίζονται με τα συμβάντα. Την αποστολή προσκλήσεων μέσω ηλεκτρονικού ταχυδρομείου με συνδέσεις που επιτρέπουν στους προσκεκλημένους να προβάλουν και να διαμοιραστούν φωτογραφίες. Τη χρήση τους με ημερολόγια, με τη χρήση πρωτοκόλλων ημερολογίου τρίτων κατασκευαστών, συμπεριλαμβανομένου του iCal. Τη διαχείριση λιστών συζητήσεων. Τη συλλογή και το διαμοιρασμό φωτογραφιών και σχολίων μετά από κάθε συμβάν. Windows Live Windows Live Spaces Windows Live Groups Συμβάντα του Windows Live
1296 Αντρέ

Η Αντρέ (Andrée) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,442. Ανακαλύφθηκε το 1933 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και της έδωσε το όνομά μιας ανιψιάς του.

 Η μέση διάμετρος της Αντρέ εκτιμάται σε 25,25 ± 1,6 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,121 ± 0,017. Η Αντρέ περιστρέφεται γύρω από τον εαυτό της μία φορά κάθε 5 ώρες και 11 λεπτά. Τροχιά από το JPL (Java) / Εφημερίδα
Άγιος Παντελεήμονας Κέας

Η μονή Άγιος Παντελεήμονας στην Κέα βρίσκεται στην κορυφή του βουνού με το ίδιο όνομα. Τοποθετείται 12 χλμ μακριά από την Χώρα και σύμφωνα με μαρτυρίες χτίστηκε τον 16ο αιώνα από τον Άγιο Τιμόθεο επίσκοπο Ευρίπου. Αναπαλαιώθηκε τον επόμενο αιώνα. Σωσμένη είναι μόνο η εκκλησία της μονής που είναι αφιερωμένη στον Άγιο Ιωάννη τον Πρόδρομο. Η μονή αυτή φιλοξενούσε, άθικτη μέχρι το 1834 που διαλύθηκε από το οθωνικό καθεστώς, μια μικρή αδελφότητα. Ύστερα από το γεγονός αυτό ότι απέμεινε πέρασε στα χέρια του δήμου Κέας. Έχει καταχωρηθεί ανάμεσα στις αρχαιότητες με νόμο διότι βρίσκεται επάνω στον βωμό του Ικμαίου Διός επάνω στο όρος του Αγίου Παντελεήμονα.

 Σύμφωνα με τον Αριστείδη Πανώτη που τη δεκαετία του '50 άρχισε να μελετά τα αρχαία της νήσου και το 1953 μετέβη στη μονή, το καθολικό της είναι ένας ελεύθερος σταυρός και ανήκει στη βυζαντινή περίοδο. Η μελέτη αυτή ξεχώρισε από τα κελιά το «μαγκιπείο» (μαγειρείο) με το «φωτάναμα» χρονολογημένο τον 17ο αιώνα, τον μισογκρεμισμένο πύργο που σύμφωνα με αυτήν χρησίμευε ως φρυκτωρία στα βυζαντινά χρόνια καθώς έβλεπε από τη νήσο του Σαν Τζώρτζη μέχρι το Καβοντόρο στο Αιγαίο. Εικάζεται και πάλι από τον Πανώτη ότι υπάρχουν στα δυο πρώτα κτίσματα μεταγενέστερες αναπαλαιώσεις της κοίμησης του Αγίου Τιμοθέου το 1590, ενώ το 1626 η μονή απέκτησε σταυροπηγιακή τιμή από το Πατριαρχείο. Μέσα από διηγήσεις των ντόπιων ο Πανώτης προσπάθησε να εντοπίσει και το σημείο ταφής του Αγίου Τιμοθέου. Απέκλεισε το ιερό και τον ναό, που αναφέρει η παράδοση, λόγω του βραχώδους του εδάφους. Βάσει των αναφορών, ο Άγιος Τιμόθεος τα καλοκαίρια πήγαινε στο σπήλαιο του Λούρου, 300 μέτρα μακρύτερα από τη μονή, όπου του αποδίδεται πως έκανε θαύματα. Σύμφωνα με τις αναφορές για να φτάσει κανείς στην περιοχή της μονής και του σπηλαίου έπρεπε να περνά από εξαιρετικά δύσβατη περιοχή με βράχια αρχικά και ύστερα πυκνή βλάστηση. Το 1991, έναν χρόνο αργότερα από τον εορτασμό της μετακίνησης της κάρας του αγίου στο νησί και των 400 χρόνων από την «κοίμησή» του, άνοιξε δρόμος για τους προσκυνητές της μονής και κατασκευάστηκε πλατεία έξω από τη σπηλιά.
Melissa virus

Ο ιός Melissa είναι ένας ιός υπολογιστή τύπου worm που λειτουργεί με το Microsoft Office, άρα δεν μπορεί να υπάρξει από μόνος του. Είναι γνωστός και ως Mailissa, Simpsons, Kwyjibo.

 Πρωτοεμφανίστηκε στις 26 Μαρτίου 1999 σε μορφή e-mail. Ο ιός ήταν σε ένα αρχείο με όνομα "List.doc", που περιείχε κωδικούς για πρόσβαση σε 80 πορνογραφικές ιστοσελίδες. Η αρχική έκδοση του ιού εστάλη σε πολλά άτομα με μορφή e-mail. Ο Melissa δημιουργήθηκε από τον Αμερικανό David L. Smith. Ο ιός τύπου worm ενεργοποιείται μέσο μιας μακροεντολής που τρέχει σε MS WORD αρχεία, με αυτή την μέθοδο ο ιός worm έστελνε πληροφορίες πίσω στον Smith. Ο Smith καταδικάστηκε σε 10 χρόνια φυλάκιση, ενώ εξέτισε ποινή 20 μηνών και πρόστιμο 5,000$. Ο ιός Melissa εξαπλώνεται με το πρόγραμμα Microsoft Word 97 και Word 2000, καθώς και με το Microsoft Excel 97, 2000 και 2003. Έχει την ικανότητα να πολλαπλασιάζει τον εαυτό του και να στέλνει e-mail με προγράμματα όπως Microsoft Outlook 97 ή Outlook 98. Έαν ένα αρχείο Word List.doc ή ένα άλλο παρόμοιο αρχείο περιέχει μέσα τον ιό , εφόσον το αρχείο κατέβει και ανοιχτεί εκτελείται μια μακροεντολή η οποία επιλέγει τα πρώτα 50 άτομα από τη λίστα και στην συνέχεια στέλνει σε όλους e-mail. Μία παραλλαγή της μακροεντολής του ιού Melissa είναι ο Melissa.U , ο οποίος χρησιμοποιεί το Microsoft Outlook και στέλνει τον εαυτό του στους πρώτους 40 που βρίσκονται ως μέλη στο mail του χρήστη. Ωστόσο υπάρχει και μια άλλη έκδοση του ιού ο Melissa V/E ο οποίος αναζητά αρχεία του Microsoft Excel και επιλέγει κάποια τυχαία και τα καταστρέφει ή απλά τα αχρηστεύει εφαρμόζοντας κώδικα μακροεντολής. Στη συνέχεια δημιουργεί αντίγραφα από τα κατεστραμμένα αρχεία ζητώντας από τον χρήστη 100$ για έναν εξωτερικό λογαριασμό προκείμενου να ανακτηθούν τα αρχεία. Ο συγκεκριμένος ιός αφήνει ορατά ίχνη στο μητρώο των Windows παρέχοντας αρκετά στοιχεία για να εξασφαλίζεται η καταστροφή του και η ανάκτηση των κλεμμένων δεδομένων. Μια ειδική έκδοση του ιού τροποποιεί τα αντίγραφα ασφαλείας των δεδομένων, ξεγελώντας τον χρήστη ακόμη περισσότερο.Στην ουσία τροποποιεί τα δεδομένα καθιστώντας τα άχρηστα. Ο Melissa.w είναι μια ακόμη παραλλαγή της μακροεντολής του ιού Melissa, δεν έχει χαμηλότερη προστασία στις μακροεντολές του Microsoft Word, εάν είχε τότε θα ήταν ίδιος με τον ιό Melissa.A. Περιεχόμενο ενός e-mail: Subject: Extremely URGENT: To All E-mail User - <curent date> Attachment: <Infected Active Document> Body: This announcement is for all E-MAIL user. Please take note that our E-Mail Server will down and we recomened you to read the document whitch attached with this E-Mail. Εάν λάβετε τον ιό Melissa με την μορφή E-Mail απλά μην ανοίξετε το συνημμένο αρχείο και δεν θα κινδυνεύετε. Εφόσον ο ιός έχει ήδη εγκατασταθεί στον υπολογιστή σας, κατεβάστε το αντίστοιχο antivirus για να αντιμετωπίσετε την απειλή.
Λογγιές Κοτρωνίου Τρικάλων

Οι Λογγιές Κοτρωνίου είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκουν στην Κοινότητα Κοτρωνίου, της Δημοτικής Ενότητας Πύλης και υπάγονται στο Δήμο Πύλης.

 Οι Λογγιές Κοτρωνίου Τρικάλων είναι κτισμένες σε υψόμετρο 366 μέτρων και έχουν 58 κατοίκους, σύμφωνα με την Απογραφή του 2011. Ε.Ε.Τ.Α.Α. - Διοικητικές μεταβολές οικισμών Τρικάλων - Λογγιές. Δήμος Πύλης.
Πύργος Νεμπόισα

Ο Πύργος Νεμπόισα (Σερβικά: Kula Nebojša) ήταν σημαντικό αμυντικό κτίσμα έξω από το Φρούριο του Βελιγραδίου και βρίσκεται στη συμβολή των ποταμών Σάβα και Δούναβη. Χτίστηκε γύρω στο 1460 από τους Ούγγρους, πάνω στα θεμέλια ρωμαϊκού πύργου του 1ου αιώνα με σκοπό την ενίσχυση της προστασίας της πόλης από τους Τούρκους. Μετά την πτώση του Βελιγραδίου στην Οθωμανική Αυτοκρατορία, ο πύργος μετατράπηκε σε φυλακή. Στη φυλακή αυτή θανατώθηκε ο Ρήγας Βελεστινλής το 1798 και ο Μητροπολίτης Βελιγραδίου Μεθόδιος το 1800. Ο πύργος ανακηρύχθηκε ιστορικό μνημείο και αναστηλώθηκε στις αρχές του 20ού αιώνα. Την περίοδο 2007-2010 έγιναν μελέτες, ανασκαφές και εργασίες αναστήλωσης και μετατροπής του πύργου σε μουσείο με κοινή Σερβική και Ελληνική χρηματοδότηση. Η μελέτη και το έργο έγινε με συγχρηματοδότηση του υπουργείου Εξωτερικών και του Ευρωπαϊκού Κέντρου Βυζαντινών και Μεταβυζαντινών Μνημείων με έδρα τη Θεσσαλονίκη, και με την υποστήριξη της Βουλής των Ελλήνων.

 Ο πύργος έπαιξε σημαντικό ρόλο στην άμυνα της Ουγγρικής τότε πόλης του Βελιγραδίου ενάντια στους Τούρκους κατά την πολιορκία του 1521. Η πτώση του πύργου ακολουθήθηκε από την εισβολή των Τούρκων στην πόλη. Κατά την εποχή της κατοχής του Βελιγραδίου από την Οθωμανική αυτοκρατορία, ονομαζόταν Λευκός Πύργος και είχε ανοικοδομηθεί με εντολή του σουλτάνου Σουλεϊμάν. Αργότερα αναφερόταν επίσης ως Πύργος Τιμισοάρα. Ο πύργος έλαβε το όνομα Νεμπόισα (δηλαδή άφοβος, ατρόμητος) στις αρχές του 18ου αιώνα, από τον τότε διάσημο κεντρικό πύργο του κάστρου του Στέφαν Λαζάρεβιτς που είχε το ίδιο όνομα και ο οποίος είχε καταστραφεί το 1690 σε μια πολιορκία. Όταν το Βελιγράδι είχε καταληφθεί από τους Αυστριακούς, μεταξύ 1717-1739, οι οποίοι σχεδίαζαν επιχειρήσεις ενάντια στους Τούρκους, έγινε ανακατασκευή του Φρουρίου του Βελιγραδίου, με νέα οχυρά. Μέρος των έργων αυτών ήταν η τροποποίηση του Πύργου Νεμπόισα: Κατεδαφίστηκε το πάνω μέρος του πύργου και χτίστηκε νέος θολωτός όροφος, με μεγαλύτερα ανοίγματα για κανόνια. Αργότερα, με εδραιωμένη την Οθωμανική κυριαρχία, ο πύργος μετατράπηκε από τους Τούρκους σε φυλακή του Φρουρίου του Βελιγραδίου. Πύργος Νεμπόισα
Εύδης της Ορλεάνης-Μπραγκάνσα

Ο Εύδης, πορτογαλ. Eudes (γενν. 8 Ιουνίου 1939 - 13 august 2020) από τον Οίκο της Ορλεάνης-Μπραγκάνσα είναι γιος του Πέτρου-Ερρίκου τιτουλάριου αυτοκράτορα της Βραζιλίας.

 Είναι ο δευτερότοκος γιος του Πέτρου-Ερρίκου τιτουλάριου αυτοκράτορα της Βραζιλίας και της Μαρίας-Ελισάβετ των Βίττελσμπαχ, κόρης του Φραγκίσκου πρίγκιπα της Βαυαρίας. Το 1966 αποκήρυξε το δικαίωμα διαδοχής στο θρόνο της Βραζιλίας, έτσι τιτουλάριος διάδοχος έγινε ο τριτότοκος αδελφός του Μπέρτραντ. Νυμφεύτηκε την Άννα-Μαρία δε Μοράλες ε Μπάρρος και έχει τέκνα: Λουίς-Φίλιπ γενν. 1969, πρίγκιπας της Ορλεάνης-Μπραγκάνσα. Άννα-Λουίζα γενν. 1971, παντρεύτηκε τον Παόυλο Ιμπραχίμ Μανσούρ.Ο Εύδης και η Άννα-Μαρία διαζεύχθηκαν το 1976. Τέσσερις ημέρες μετά έκανε δεύτερο γάμο, με τη Μερσέδες Βιλιάμσες Νέβες δα Ρόχα και έχει τέκνα: Εύδης γενν. 1977, πρίγκιπας της Ορλεάνης-Μπραγκάνσα. Μαρία-Φραγκίσκα γενν. 1979, παντρεύτηκε τον Μπερνάρντο δε Αλμέιδα Μπράγα Ράττο. Μαρία-Αντωνία γενν. 1979, παντρεύτηκε τον Εδουάρδο δε Καρβάλχο Μορέιρα. Γκυ γενν. 1985, πρίγκιπας της Ορλέανης-Μπραγκάνσα.
Μουσικά Βραβεία Billboard

Τα Μουσικά Βραβεία Billboard είναι τιμητικοί τίτλοι που δίνονται ετησίως από το Billboard, ένα εβδομαδιαίο μουσικό περιοδικό που καταμετρά τη δημοτικότητα τραγουδιών και καλλιτεχνών μέσω καταλόγων τσαρτ. Οι βραβεύσεις πραγματοποιούνται ετησίως από το 1990. Λαμβάνουν χώρα κάθε Μάιο ως το τελευταίο από τα τρία μεγάλα μεγάλα μουσικά βραβεία μουσικής (μετά τα αμερικανικά μουσικά βραβεία το φθινόπωρο και τα βραβεία Grammy το χειμώνα).

 Σε αντίθεση με άλλα βραβεία, όπως τα βραβεία Grammy, τα οποία καθορίζουν τις υποψηφιότητες ως αποτέλεσμα των ψήφων που δόθηκαν από την Εθνική Ακαδημία Τεχνών και Επιστημών Ηχογράφησης, οι φιναλίστ των βραβείων Billboard βασίζονται στις πωλήσεις των άλμπουμ και των ψηφιακών τραγουδιών, στο streaming, το ραδιοφωνικό airplay, τις περιοδείες και γενικότερα την κοινωνική συμμετοχή. Αυτές οι μετρήσεις παρακολουθούνται όλο το χρόνο από το Billboard και τους συνεργάτες του, συμπεριλαμβανομένων των Nielsen Music και Next Big Sound. Τα βραβεία του 2018 βασίζονται στην περίοδο αναφοράς από τις 8 Απριλίου 2017 έως και τις 31 Μαρτίου 2018. Απονέμονται βραβεία για το κορυφαίο άλμπουμ, τον καλλιτέχνη και το τραγούδι σε αρκετά διαφορετικά μουσικά είδη.
Ατρόμητος Χιλιομοδίου

Ο Α.Σ. Ατρόμητος Χιλιομοδίου είναι αθλητικός σύλλογος με έδρα το Χιλιομόδι του νομού Κορινθίας. Διαθέτει από το παρελθόν ενεργά τμήματα ποδοσφαίρου και σκάκι, ενώ πλέον επαναλειτουργεί και το τμήμα καλαθοσφαίρισης της ομάδος. Επίσημο έτος ίδρυσης του συλλόγου είναι το 1961 και χρώματά του το κόκκινο και το μαύρο.

 Το ποδοσφαιρικό τμήμα του συλλόγου είναι το πιο διακεκριμένο και αποτελεί παραδοσιακά ένα από τα καλύτερα και πιο σταθερά τμήματα στην Κορινθία. Μία από τις πιο σημαντικές επιτυχίες του συλλόγου είναι η συμμετοχή επανειλημμένα στο πρωτάθλημα της Δ' Εθνικής κατηγορίας τις χρονιές 2007-08, 2008-09, 2009-10, 2011-12 και στο πρωτάθλημα της Γ' Εθνικής κατηγορίας την χρονιά 2020-2021. Το 1990 ο Ατρόμητος Χιλιομοδίου θα κατακτήσει το πρώτο του τρόπαιο με αντίπαλο την ομάδα της Ελλάς Βέλου για τον θεσμό του κυπέλλου Ε.Π.Σ Κορινθίας, επικρατώντας της στον τελικό με 2-1.Επίσης έχει αναδειχθεί και δύο φορές Φιναλίστ, το 1987 με αντίπαλο τον Κύψελο Κορίνθου όπου μετά από το 0-0 της κανονικής περιόδου ηττήθηκε στα πέναλτι με 3-2 και το 2012 με αντίπαλο τον Π.Α.Σ. Κόρινθος με σκορ 2-1. Η ομάδα του Χιλιομοδίου έχει πραγματοποιήσει σημαντικές επιτυχίες στο πρωτάθλημα Κορινθίας τερματίζοντας τρεις φορές στην πρώτη θέση και συγκεκριμένα τις χρονιές 2006-2007, 2010-2011, 2019-2020. Το πρώτο καθοριστικό βήμα για την πρώτη κατάκτηση του πρωταθλήματος στην ιστορία του Χιλιομοδίου έγινε την περίοδο 2006-2007. Μετά από προσπάθειες χρόνων η ομάδα θα καταφέρει να κατακτήσει το πρωτάθλημα και να αγωνιστεί για πρώτη φορά στο πρωτάθλημα της Δ΄ Εθνικής κατηγορίας τη χρονιά 2007-2008. Την αγωνιστική περίοδο 2010-2011 ο Ατρόμητος τερμάτισε πρώτος και μάλιστα αήττητος στο πρωτάθλημα της Α΄ κατηγορίας, κερδίζοντας έτσι την άνοδο στην 4η τάξεως εθνική κατηγορία. Εκτός από το πρωτάθλημα το Χιλιομόδι κέρδισε και τις εντυπώσεις σε ένα ανταγωνιστικό πρωτάθλημα όπου ο πρωταθλητής αναδείχθηκε την τελευταία αγωνιστική. Έτσι, το Χιλιομόδι έφτασε στην κατάκτηση του δεύτερου πρωταθλήματος στην ιστορία του. Μετά από σχεδόν μια δεκαετία ο Ατρόμητος, στην περίεργη όπως αποδείχθηκε λόγω διακοπής στα μέσα του πρωταθλήματος αγωνιστική περίοδο 2019-2020 τερμάτισε στην πρώτη θέση της Α΄ κατηγορίας και πανηγύρισε τον τρίτο τίτλο στην ιστορία του και την επιστροφή του στα εθνικά πρωταθλήματα της χώρας και συγκεκριμένα μετά την αναδιάρθρωση που πραγματοποιήθηκε στην Γ΄ Εθνική κατηγορία. 3 πρωταθλήματα ΕΠΣ Κορινθίας: 2007, 2011, 2020 1 κύπελλο ΕΠΣ Κορινθίας: 1990 Γ΄ Εθνική κατηγορία : 1 (2020-2021) Δ΄ Εθνική κατηγορία : 4 (2007-2008, 2008-2009, 2009-2010, 2011-2012)
Σκαμνέλι Ιωαννίνων

Το Σκαμνέλι είναι χωριό του κεντρικού Ζαγορίου, βρίσκεται 54 χιλιόμετρα βόρεια των Ιωαννίνων. Είναι χτισμένο στις παρυφές της Τύμφης, δίπλα στην τοποθεσία "Γυφτόκαμπος". Η περιοχή κατοικούνταν από την προϊστορική περίοδο, σε αυτό μαρτυρούν και τα αρχαία (λεγόμενα πελασγικά) τείχη που βρίσκονται σε μικρή απόσταση από το Σκαμνέλι. Το χωριό πυρπολήθηκε από τους Τούρκους λίγες εβδομάδες πριν την απελευθέρωσή του το 1913, ως αποτέλεσμα σήμερα να έχει χάσει μέρος της παραδοσιακής του εικόνας. Παρόλα αυτά υπάρχουν ακόμη παλιά αρχοντικά, λιθόκτιστα μονοπάτια και πλατείες. Ο ναός των Αγίων Αποστόλων κτισμένος το 1793, δεσπόζει στην κεντρική πλατεία (μεσοχώρι).

 Η Μονή της Αγίας Παρασκευής στο Σκαμνέλι δεσπόζει στα βράχια στο πλάι το χωριού, στο Ραδιό, προστατεύοντας το τίνα τρόπο. Παλαιά γυναικεία μονή όπου ζούσαν 80 μοναχές αργότερα εγκαταβίωσαν άντρες μοναχοί. Στο πρόναο και εσωτερικά έχει αγιογραφίες. Εορτάζεται με τοπική πανήγυρη στις 26 Ιουλίου. Προσβάσιμη με τα πόδια από σύγχρονο καλντερίμι πριν τα κατάλοιπα των πελασγικών τειχών. Η Σαρακατσάνικη Στάνη, δημιουργημένη σχεδόν δίπλα στο δρόμο που συνδέει το Σκαμνέλι με Λαΐστα-Ηλιοχώρι, αποτελεί πιστή αναπαράσταση σαρακατσάνικου εποχικού οικισμού. Καλύπτει συνολική έκταση 16 στρεμμάτων και περιλαμβάνει σε φυσικό μέγεθος τα «κονάκια» (αχυρένιες καλύβες που χρησιμοποιούνταν ως κατοικίες ή εργαστήρια), τον «οβορό» και το «γρέκι» (χώροι φύλαξης των ζώων). Ανάλογα με τη χρήση του, κάθε κονάκι είναι εξοπλισμένο με τα αντίστοιχα αντικείμενα της καθημερινής ζωής, από κρεβάτια μέχρι σκεύη μαγειρικής, αργαλειό και εργαλεία τυροκομίας. Η εγκατάσταση είναι επισκέψιμη δωρεάν καθ' όλη τη διάρκεια του έτους, λόγω όμως της τοποθεσίας και του χαρακτήρα της, είναι δύσκολο να την περιηγηθεί κανείς όταν έχει χιόνι. Δημιουργός και συντηρητής της είναι η Αδελφότητα Σαρακατσαναίων Ηπείρου, η οποία λειτουργεί στο χώρο μία παραδοσιακή ταβέρνα, ενώ κάθε χρόνο διοργανώνει πανελλαδικό αντάμωμα των μελών της με εκδηλώσεις και υπαίθρια κατασκήνωση στις αρχές Αυγούστου. Αγγελική Παπάζογλου (περίπου 1810-1891), εθνική ευεργέτης. Δήμος Τύμφης
Τρίδυμα Νταν

Τα τρίδυμα Νταν, η Ζόι, η Σόφι και η Έμμα (γεννημένος 30 Απριλίου 2000), είναι τα μοναδικά γνωστά κωφά και τυφλά τρίδυμα. Είναι κωφά και τυφλά λόγω του εξαιρετικά πρόωρου τοκετού και τους πρώτους μήνες ζωής.

 Τα πανομοιότυπα τρίδυμα είναι τα μοναδικά γνωστά κωφά και τυφλά τρίδυμα. Γεννήθηκαν στις 30 Απριλίου του 2000, μετά από 24 εβδομάδες κύησης. Η μητέρα τους είχε πάει στη δουλειά στις 23 εβδομάδες, και είχε καταφέρει να κρατήσει τη παράδοση μέχρι τα σημάδια αγωνίας στο τρίδυμα οδήγησαν σε επείγουσα Καισαρική τομή. Οι τρεις αδελφές πέρασαν μήνες στα νοσοκομεία, αλλά και τα τρία επέζησαν και επέστρεψαν σπίτι. Ως αποτέλεσμα της πρόωρης γέννησης, οι τρεις βρίσκονταν σε προχωρημένο στάδιο αμφιβληστροειδοπάθειας της προωρότητας. Άρχισαν να χάνουν την ακοή τους μετά τα πρώτα τους γενέθλια και μέχρι τα δεύτερα γενέθλιά ήταν εντελώς κωφά. Είχαν αναπτύξει ωτοτοξικότητα από τα αντιβιοτικά που είχαν λάβει στο νοσοκομείο για την πρόληψη της λοίμωξης. Τα τρίδυμα ζουν στο Χιούστον περιοχή με τη μητέρα τους, την Λιζ, τον πατριό τους Τζορτζ Χούκερ και η μεγαλύτερη αδελφή τους Σάρα. Και οι τρεις τους είναι εντελώς κωφές, αλλά έλαβαν κοχλιακά εμφυτεύματα λίγο πριν από τα τρίτα τους γενέθλια και στη συνέχεια έλαβαν δεύτερα κοχλιακά εμφυτεύματα. Η Σόφι είναι νομικά τυφλή, αλλά μπορεί ακόμα να δει σχήματα και να διαβάσει πολύ μεγάλα γράμματα σε κοντινή απόσταση. Επίσης έχει όραση τούνελ και φοράει χοντρά γυαλιά. Η Ζόι μπορεί να δει μόνο το φως και το σκοτάδι, μόλις αρκετό για να βρει τα παράθυρα και τα φώτα, ενώ η Έμμα δεν έχει καμία αντίληψη του φωτός. Οι τρεις έχουν κανονικό δείκτη νοημοσύνης. Η Σόφι μπορεί να μιλήσει, ενώ οι άλλες επικοινωνούν κυρίως μέσω απτικής νοηματικής γλώσσας. Με τη βοήθεια των δωρεών σε ένα ταμείο που έχει συσταθεί για κωφά και τυφλά παιδιά, καθώς και μια επιχορήγηση από το ίδρυμα Δρ. Φιλ, η Λιζ και ο Τζορτζ Χούκερ πλήρωσαν ειδικά εκπαιδευμένους δασκάλους για να παρέχουν εκπαίδευση στο σπίτι, αρχικά για τη Ζόι. Τα τρίδυμα έχουν εμφανιστεί στην εκπομπή Dr. Phil δύο φορές και είναι το επίκεντρο δύο ντοκιμαντέρ: Through Your Eyes (2006) και Deaf and Blind Triplets (2008). «Dr. Phil.com - Shows - Silent Darkness». drphil.com. Ανακτήθηκε στις 27 Ιουνίου 2014.
Ενίμπα Ιντερνάσιοναλ ΦΚ

Η Ενίμπα ΦΚ (αγγλικά: Enyimba F.C.) είναι ποδοσφαιρικός σύλλογος στην Άμπα της Νιγηρίας. Χρώματα του συλλόγου είναι το μπλε και το λευκό. Τα εντός έδρας παιχνίδια της ομάδας διεξάγονται στο Στάδιο Ενίμπα, χωρητικότητας 16.000 θεατών.

 Ο σύλλογος ιδρύθηκε το 1976. Τελευταία ενημέρωση: 29 Αυγούστου 2018.ΕγχώριεςΠρωτάθλημα ΝιγηρίαςΠρωταθλήτρια (7): 2001, 2002, 2003, 2005, 2007, 2010, 2015Δεύτερη Κατηγορία ΝιγηρίαςΠρωταθλήτρια (1): 1993Κύπελλο ΝιγηρίαςΚυπελλούχος (4): 2005, 2009, 2013, 2014Σούπερ Καπ ΝιγηρίαςΚυπελλούχος (4): 2001, 2003, 2010, 2013.ΔιεθνείςΚΑΦ Τσάμπιονς ΛιγκΝικήτρια (2): 2003, 2004ΚΑΦ Σούπερ ΚαπΝικήτρια (2): 2004, 2005 Επίσημος ιστότοπος
Καρακορούμ

Τα όρη Καρακορούμ είναι μεγάλη οροσειρά στα σύνορα Πακιστάν, Ινδίας και Κίνας, στη νότια κεντρική Ασία. Η οροσειρά βρίσκεται ανάμεσα στην οροσειρά Κουνλούν στα βορειοανατολικά, το οροπέδιο του Θιβέτ στα ανατολικά, τα Ιμαλάια στα νοτιοανατολικά, την κοιλάδα του Ινδού στα νότια, το Χίντου Κους στα δυτικά και το Παμίρ στα βόρεια. Έχουν μήκος περίπου 500 χιλιόμετρα. Στη σύγχρονη εποχή την οροσειρά διασχίζει ο ομώνυμος αυτοκινητόδρομος ο οποίος συνδέει το Πακιστάν με τη Κίνα. Στα Καρακορούμ βρίσκεται η μεγαλύτερη συγκέντρωση κορυφών υψηλότερων από 8.000 μέτρα στη γη, συμπεριλαμβανομένου του Κ2, της δεύτερης ψηλότερης στη γη, με ύψος 8.611 μέτρα. Επίσης η οροσειρά είναι η περιοχή στη γη με τους περισσότερους παγετώνες εκτός των πολικών περιοχών. Ο παγετώνας Σιάτσεν με μήκος 70 χιλιόμετρα και ο παγετώνας Μπιάφο με μήκος 63 χιλιόμετρα είναι ο δεύτερος και τρίτος μακρύτερος παγετώνας έξω από τις πολικές περιοχές. Ο μεγαλύτερος όσον αφορά την έκταση είναι ο παγετώνας Μπαλτόρο. Σε αντίθεση με τους παγετώνες στον υπόλοιπο κόσμο, οι παγετώνες στα Καρακορούμ συνολικά έχουν αυξήσει ελαφρώς τη μάζα τους την τελευταία δεκαετία, αν και κάποιοι έχουν συρρικνωθεί.

 Οι υψηλότερες κορυφές της οροσειράς είναι: K2 — 8.611 μ. Γκασερμπρούμ Α΄ — 8.080 μ. Μπρόουντ Πικ — 8.051 μ. Γκασερμπρούμ Β΄ — 8.035 μ. Γκασερμπρούμ Γ΄ — 7.952 μ. Γκασερμπρούμ Δ΄ — 7.925 μ. Ντισταγκίλ Σαρ — 7.885 μ. Κουνγιάνγκ Κχις — 7.852 μ. Μασερμπρούμ — 7.821 μ. Μπατούρα Α΄ — 7.795 μ. Ρακαπόσι Α΄ — 7.788 μ. Μπατούρα Β΄ — 7.762 μ. Κανγιούτ Σαρ — 7.760 μ. Σαλτόρο Κάνγκρι — 7.742 μ. Μπατούρα Γ΄ — 7.729 μ. Σάζερ Κάνγκρι — 7.672 μ. Τσογκολίσα — 7.665 μ. Πάσου Σαρ — 7.478 μ. Μαλουμπίτινγκ — 7.458 μ. Σία Κάνγκρι — 7.442 μ. K12 — 7.428 μ. Γκιλ Μπρουμ — 7.410 μ. Χάραμος Πικ — 7.397 μ. Ούλταρ Πικ — 7.388 μ. Μόμχιλ Σαρ — 7.343 μ. Μπάιντα Μπρακ — 7.285 μ. Μπαλτιστάν Πικ — 7.282 μ. Πύργος Μούζταγκ — 7.273 μ. Ντιράν — 7.266 μ. Γκασερμπρούμ Ε΄ — 7.147 μ.Η πλειονότητα των υψηλότερων κορυφών βρίσκεται στο Γκιλγκίτ Μπαλτιστάν. Το Μπαλτιστάν έχει πάνω από 100 βουνοκορφές που υπερβαίνουν τα 6.100 μ. από τη στάθμη της θάλασσας. K1: Μασερμπρούμ K2 K3: Μπρόουντ Πικ K4: Γκασερμπρούμ Β΄ K5: Γκασερμπρούμ Α΄I K6: Κορυφη Μπαλτιστάν K7: Κορυφή 6.934 μ κοντά στην Κοιλάδα Τσαρακούζα K9: περ. 7.000 μ. κορυφή κοντά στους Πύργους Τράνγκο K10: Σαλτόρο Κάνγκρι Α΄ K11: Σαλτόρο Κάνγκρι Β΄ K12: δευτερεύουσα κορυφή του Σαλτόρο Κάνγκρι K22: Σάζερ Κάνγκρι Α΄
Γεώργιος Τσίτας

Ο Γεώργιος Τσίτας (Σμύρνη 1872 - Αθήνα κατοχή) ήταν Έλληνας παλαιστής, ο οποίος πήρε τη 2η θέση (τότε χάλκινο μετάλλιο) στους Α΄ Ολυμπιακούς Αγώνες του 1896 στην Αθήνα.

 Ο Γεώργιος Τσίτας γεννήθηκε το 1872 στη Σμύρνη αλλά η οικογένειά του είχε εγκατασταθεί στην Αθήνα. Ήταν αθλητής στον Πανελλήνιο Γ.Σ., όπως και ο αδερφός του ο Κώστας Τσίτας. Ο τύπος της εποχής αναφέρει πως δάσκαλός του στην πάλη ήταν ο Παναγής Κουταλιανός. Ήταν γεροδεμένος, με τρομερή δύναμη στα χέρια αλλά καλοκάγαθος και χιουμορίστας. Είχε αρτοποιείο-ζαχαροπλαστείο μαζί με τους αδερφούς Φόρτη και συχνά έκανε ταχυδακτυλουργικά κόλπα στους πελάτες "εξαφανίζοντας" τα χρήματα που έδιναν. Στον Πανελλήνιο είχε τη φήμη του "χιουμορίστα Ηρακλή". Στον αθλητισμό πρωτοεμφανίστηκε τον Αύγουστο του 1895 στα Τήνια, αγώνες που έγιναν στην Τήνο με συμμετοχή 100 και πλέον αθλητών από όλο τον ελληνικό χώρο. Περιλάμβαναν διάφορα αθλήματα και αποτέλεσαν προανάκρουσμα των Ολυμπιακών Αγώνων που ακολούθησαν την επόμενη άνοιξη. Δόθηκαν μετάλλια στους δύο πρώτους σε κάθε αγώνισμα, ασημένιο και χάλκινο, όπως στην Α΄ Ολυμπιάδα. Στους αγώνες αυτούς ο Γεώργιος Τσίτας συμμετείχε σε αγωνίσματα στίβου. Νίκησε στο άλμα τριπλούν και στη δισκοβολία. Στην πάλη έλαβε μέρος ο αδερφός του Κώστας Τσίτας, ο οποίος πρώτευσε. Το Μάρτιο του 1896 μετείχε στους Α΄ Ολυμπιακούς Αγώνες στην ελληνορωμαϊκή πάλη. Στον ημιτελικό αντιμετώπισε το Στέφανο Χρηστόπουλο από την Πάτρα, ο οποίος ήταν πολύ δημοφιλής παλαιστής με πολλές νίκες και θεωρείτο φαβορί ακόμα και για την πρώτη θέση. Όμως, στη διάρκεια του αγώνα τραυματίστηκε στην κλείδα από μια λαβή του Τσίτα και αποχώρησε. Στον τελικό ο Τσίτας αντιμετώπισε το Γερμανό Καρλ Σούμαν. Ο αγώνας κράτησε 40΄, οπότε διακόπηκε λόγω σκότους, χωρίς να υπάρξει νικητής. Επαναλήφθηκε την επόμενη μέρα αλλά αυτή τη φορά ο Τσίτας δεν άντεξε πολύ και ηττήθηκε. Έτσι περιορίστηκε στο μετάλλιο της 2ης θέσης, φτιαγμένο από χαλκό, όπως προβλεπόταν τότε. Τα επόμενα χρόνια ο Γεώργιος Τσίτας συνέχισε να εργάζεται στο αρτοποιείο του, δημιούργησε οικογένεια, απέκτησε γιους και ομώνυμο εγγονό. Πέθανε κατά τη διάρκεια της κατοχής. Εκτός από το Γεώργιο και τον αδερφό του Κώστα Τσίτα, αθλητής της πάλης του Πανελληνίου, προερχόμενος από την ίδια οικογένεια, υπήρξε και ο Αντώνιος Τσίτας (γεν. το 1874), ο οποίος το 1906 στους Μεσοολυμπιακούς Αγώνες πήρε τη δεύτερη θέση με την ομάδα του Πανελλήνιου στο αγώνισμα της διελκυστίνδας. Georgios Tsitas' profile https://web.archive.org/web/20071004063711/http://www.axaioi3.gr/forum/index.php?topic=225.msg%msg_id%
Όρη Τιμίου Σταυρού

Τα Όρη Τιμίου Σταυρού (πολωνικά: Góry Świętokrzyskie‎, προφέρεται: [Γκούρι Σφιεντοκσίσκιε]) είναι οροσειρά στην κεντρική Πολωνία, κοντά στην πόλη Κιέλτσε. Τα Όρη Τιμίου Σταυρού είναι από τα παλαιότερα όρη της Ευρώπης και τα ψηλότερα μεταξύ των Σουδητικών Ορέων και των Ουραλίων Ορέων. Καλύπτουν μια έκταση 1.684 χλμ2. Η οροσειρά περιλαμβάνει πολλές μικρότερες οροσειρές, η υψηλότερη από τις οποίες είναι το Γουισογκούρι (Łysogóry, κυριολεκτικά «Φαλακρά Όρη»). Οι δύο υψηλότερες κορυφές είναι η Γουισίτσα (Łysica) στα 614 μέτρα και η Γουίσα Γκούρα (Łysa Góra) στα 594 μέτρα (1948,81 πόδια). Μαζί με το Υψίπεδο Κρακοβίας-Τσενστοχόβα, τα όρη σχηματίζουν μια περιοχή που ονομάζεται Υψίπεδο Ελάσσονος Πολωνίας (Wyżyna Małopolska).

 Τα Όρη Τιμίου Σταυρού είναι μια από τις παλαιότερες οροσειρές της Ευρώπης. Σχηματίστηκαν κατά την Καληδονιακή ορογένεση της Σιλούριας περιόδου και στη συνέχεια αναζωογονήθηκαν στην Ερκύνια ορογένεση της Ύστερης Λιθανθρακοφόρου περιόδου.Η περιοχή ήταν κάποτε στη νότια ακτή της αρχαίας υπερηπείρου της Λαυρασίας. Τα παλαιότερα γνωστά στοιχεία για τετράποδα προέρχονται από απολιθώματα 395 εκατομμυρίων ετών που βρέθηκαν στο Ζαχέουμιε. Τα βράχια σχηματίστηκαν από ένα θαλάσσιο παλιρροϊκό επίπεδο ή λιμνοθάλασσα.Τα όρη έχουν επίσης αποδώσει τα παλαιότερα στοιχεία για την ύπαρξη Δεινοσαυρόμορφων, ωθώντας την εξέλιξη των δεινοσαύρων σε μικρά, τετράποδα ζώα που ζούσαν κατά την Πρώιμη Τριασική περίοδο. Τα απολιθώματα χρονολογούνται πριν από περίπου 250 εκατομμύρια χρόνια, μόλις μερικά εκατομμύρια χρόνια μετά το γεγονός της εξαφάνισης της Πέρμιας-Τριασικής περιόδου, σε μια εποχή που το περιβάλλον ήταν ακόμα αποσταθεροποιημένο. Έχουν επίσης βρεθεί ίχνη πρώιμων δίποδων δεινοσαύρων γνωστών ως Sphingopus, από 246 εκατομμύρια χρόνια πριν. Από τον πρώιμο Μεσαίωνα τα βουνά ήταν τόπος εκτεταμένης εξόρυξης χαλκού και σιδήρου. Αργότερα αποτέλεσαν επίσης σημαντική τοποθεσία εξόρυξης ασβεστόλιθου και κόκκινου ψαμμίτη. Το κεντρικό τμήμα των βουνών περιέχει τώρα τον Εθνικό Δρυμό Τιμίου Σταυρού. Το όνομα Όρη Τιμίου Σταυρού αναφέρεται σε ένα χριστιανικό λείψανο από ένα κοντινό μοναστήρι των Βενεδικτίνων στη Γουίσα Γκούρα, που λέγεται ότι είναι ένα μικρό κομμάτι ξύλου από τον Σταυρό στον οποίο σταυρώθηκε ο Ιησούς Χριστός. Μπάρτεκ, το πιο διάσημο δέντρο στην Πολωνία Καληδονιακή ορογένεση Βοεβοδάτο Τιμίου Σταυρού
Κρίστιαν Γκόλντμπαχ

Ο Κρίστιαν Γκόλντμπαχ (Christian Goldbach) (18 Μαρτίου 1690 – 1 Δεκεμβρίου 1764) ήταν Γερμανός μαθηματικός, ο οποίος σπούδασε επίσης νομικά. Είναι γνωστός για την εικασία που έλαβε το όνομά του.

 Γεννήθηκε στο Καίνιξμπεργκ, την πρωτεύουσα του Δουκάτου της Πρωσίας, τμήμα του Βραδεμβούργου-Πρωσίας και ήταν γιος πάστορα. Φοίτησε στο Πανεπιστήμιο του Καίνιξμπεργκ (Royal Albertus University). Μετά το τέλος των σπουδών του, έκανε για αρκετό καιρό εκπαιδευτικά ταξίδια στην Ευρώπη, από το 1710 έως το 1724, επισκεπτόμενος άλλα κρατίδια της Γερμανίας, την Αγγλία, την Ολλανδία, την Ιταλία και τη Γαλλία και συναντώντας άλλους διάσημους μαθηματικούς, όπως ο Γκότφριντ Βίλχελμ Λάιμπνιτς, ο Λέοναρντ Όιλερ και ο Νικόλαους Α' Μπερνούλι. Στο Καίνιξμπεργκ γνώρισε τον Γκέοργκ Μπέρναρντ Μπίλφινγκερ και τον Γιάκομπ Χέρμαν. Εργάστηκε στην Ακαδημία Επιστημών της Αγίας Πετρούπολης, η οποία είχε μόλις ανοίξει. Αργότερα, υπήρξε εκπαιδευτής του Τσάρου Πέτρου ΙΙ το 1728. Το 1742 μπήκε στο Ρωσικό Υπουργείο Εξωτερικών. Ο Γκόλντμπαχ είναι κυρίως γνωστός για την αλληλογραφία του με τον Λάιμπνιτς, τον Όιλερ και τον Μπερνούλι, και ειδικά για το γράμμα του προς τον Όιλερ το 1742, στο οποίο περιέγραφε την εικασία του. Επίσης μελέτησε και απέδειξε θεωρήματα των τέλειων δυνάμεων, όπως το θεώρημα Γκόλντμπαχ-Όιλερ, και πρόσφερε κάποια αποτελέσματα στην ανάλυση. (1729) De transformatione serierum (1732) De terminis generalibus serierum Η αλληλογραφία του Όιλερ με τον Γκόλντμπαχ σε ηλεκτρονική μορφή (Αγγλικά)
Φρομαντάλ

Το Φρομαντάλ (γαλλ. Fromental, οξιτ. Fromentau) είναι γαλλική κοινότητα στον Νομό Ωτ-Βιέν της Νέας Ακουιτανίας. Ο πληθυσμός της κοινότητας ήταν 517 κάτοικοι το 2019. Οι κάτοικοι του Φρομαντάλ αποκαλούνται «Φρομαντώ» (Fromentaux).

 Το μικρό ποτάμι Σεμ διαρρέει το βόρειο μέρος της κοινότητας και αποτελεί μέρος των βόρειων και δυτικών συνόρων της. Το έδαφος της κοινότητας βρίσκεται σε υψόμετρο 279 μέχρι 430 μέτρα πάνω από την επιφάνεια της θάλασσας, από την οποία (Ατλαντικός Ωκεανός) απέχει 189 χιλιόμετρα σε ευθεία γραμμή.
Ζίγκμουντ Μινέικο

Ο Ζίγκμουντ Μινέικο (πολωνικά: Zygmunt Mineyko) (1840 – 27 Δεκεμβρίου 1925) ήταν Πολωνός αριστοκράτης, στρατιωτικός και επιστήμονας, που εγκαταστάθηκε στην Ελλάδα και πήρε την ελληνική υπηκοότητα. Από τον γάμο του με την Περσεφόνη Μάναρη, κόρη του ονομαστού Έλληνα μαθηματικού και επί σειρά ετών διευθυντή της Ζωσιμαίας Σχολής Σπυρίδωνα Μάναρη, απέκτησε τρεις γιους και έξι κόρες, μεταξύ αυτών τη Σοφία Μινέικο. Ο Γεώργιος Παπανδρέου νυμφευόμενος τη Σοφία έγινε γαμπρός του Ζίγκμουντ Μινέικο, ενώ εγγονός του ήταν ο Ανδρέας Παπανδρέου και δισέγγονός του ο Γιώργος Παπανδρέου.

 Γεννήθηκε το 1840 στο Μπαλβανίσκι της τότε Ρωσικής Αυτοκρατορίας και ήταν γιος του Πολωνού αριστοκράτη γαιοκτήμονα Στανίσουαφ Γέζι Μινέικο και της Τσετσίλια Σουκιέβιτς. Στην ιστορία, η πρώτη αναφορά στην οικογένεια είναι στις αρχές του 15ου αιώνα, το έτος 1413, όταν ένας Μινέικο υπέγραψε την Ένωση του Χορόντουο, η οποία που ρύθμιζε τις σχέσεις μεταξύ Πολωνίας και Λιθουανίας, που τότε βρίσκονταν σε συνομοσπονδία. Η οικογένεια κατείχε μεγάλες εδαφικές εκτάσεις στη σημερινή Πολωνία και Λευκορωσία και διατήρησε τα προνόμιά της και μετά την κατάκτηση της Πολωνίας από τη Ρωσία. Ο Ζίγκμουντ Μινέικο αρχικά έγινε αξιωματικός στον Ρωσικό Τσαρικό Στρατό, όμως το 1863 συμμετείχε στη μεγάλη πολωνική εξέγερση εναντίον του Τσάρου και καταδικάστηκε σε θάνατο, ποινή που τελικά μετετράπη σε 12ετή εξορία στη Σιβηρία. Ο Μινέικο κατάφερε να δραπετεύσει από τη Σιβηρία και ταξίδεψε στην Ευρώπη, όπου εγκαταστάθηκε στη Γαλλία. Εκεί είχε την ευκαιρία να σπουδάσει μηχανικός στη Γαλλική Σχολή Πολέμου. Στη συνέχεια επισκέφτηκε την Ελλάδα, την οποία και αγάπησε αμέσως. Το 1880 παντρεύτηκε την Ελληνίδα Περσεφόνη Μανάρη, με την οποία έζησαν στην Πάτρα και στην Αθήνα. Διορίστηκε αρχιμηχανικός στο Υπουργείο Δημοσίων Έργων και είχε κρίσιμο ρόλο στην κατασκευή σιδηροδρόμων, γεφυρών και καναλιών ανά την Ελλάδα. Αργότερα έγινε επικεφαλής Τοπογραφίας του Γενικού Επιτελείου Στρατού (ΓΕΣ) και ήταν από τους υπευθύνους της αποκατάστασης του Παναθηναϊκού Σταδίου (Καλλιμάρμαρου) για τους πρώτους σύγχρονους Ολυμπιακούς Αγώνες το 1896.Συνέγραψε εθνολογική μελέτη της Ηπείρου, η οποία απηχούσε τις ελληνικές θέσεις περί ελληνικότητας της περιοχής.Πραγματοποίησε αρχαιολογική έρευνα στην Αρχαία Δωδώνη και ανακάλυψε σημαντικά ευρήματα.Πέραν της μητρικής του πολωνικής, ήταν εξαιρετικός γνώστης της ελληνικής, αγγλικής, γαλλικής, τουρκικής, ρωσικής και λιθουανικής γλώσσας.Στα χόμπι του συγκαταλέγονταν η ιππασία και το κυνήγι, όπου ήταν ικανότατος και στα δύο.Ο Ζίγκμουντ Μινέικο πέθανε το Δεκέμβριο του 1925. Του είχε απονεμηθεί η ελληνική υπηκοότητα από τη Βουλή των Ελλήνων, ενώ το 1913, ο Ελευθέριος Βενιζέλος τον τίμησε με τον Χρυσό Σταυρό του Τάγματος του Σωτήρος για τη συνεισφορά του στους Βαλκανικούς Πολέμους.
Γερουσία του Κεντάκι

Η Γερουσία του Κεντάκι (αγγλικά: Kentucky Senate) είναι η άνω βουλή της Γενικής Συνέλευσης του Κεντάκι. Η Γερουσία του Κεντάκι αποτελείται από 38 μέλη εκλεγόμενα από μονομελείς περιφέρειες σε όλη την Κοινοπολιτεία. Δεν υπάρχουν όρια θητείας για τους Γερουσιαστές του Κεντάκι. Η Γερουσία του Κεντάκι συνέρχεται στο Πολιτειακό Καπιτώλιο του Κεντάκι στο Φράνκφορτ.

 Σύμφωνα με την Ενότητα 32 του Συντάγματος του Κεντάκι, ένας πολιτειακός γερουσιαστής πρέπει: να είναι τουλάχιστον 30 ετών· να είναι πολίτης του Κεντάκι· να διαμένει στην πολιτεία τουλάχιστον έξι έτη και στην περιφέρεια τουλάχιστον ένα έτος πριν την εκλογή.Σύμφωνα με την Ενότητα 30 του Συντάγματος του Κεντάκι, οι γερουσιαστές εκκλέγονται για τετραετείς εναλλασσόμενες θητείες, ενώ η μισή Γερουσία εκλέγεται κάθε δύο έτη. Πριν από μια συνταγματική τροποποίηση του 1992, ο Αναπληρωτής Κυβερνήτης του Κεντάκι προέδρευε της Γερουσίας· η τροποποίηση του 1992 δημιούργησε ένα νέο αξίωμα, αυτό του Προέδρου της Γερουσίας για να το κατέχει ένας από τους 38 γερουσιαστές. Πρόεδρος (εκλεγόμενος από ολόκληρο το σώμα): Ντέιβιντ Λ. Ουίλλιαμς (Ρ-16) Προσωρινός πρόεδρος (εκλέγεται από την ολομέλεια): Κάτι Κρατς Στάιν (Ρ-24) Επιπλέον, κάθε πολιτικό κόμμα εκλέγει έναν floor leader, whip, και πρόεδρο της κοινοβουλευτκληcaucus chairman. Τρέχουσα κομματική σύνθεση της ηγεσίας της Γερουσίας του Κεντάκι: Ρεπουμπλικανικό Κόμμα Ηγέτης: Ρόμπερτ Στίβερς (Ρ-25) Whip: Κάρολ Γκίμπσον (Ρ-5) Caucus chair: Dan Seum (R-38) Δημοκρατικό Κόμμα Leader: Ed Worley (Δ-34) Whip: Jerry Rhoads (Δ-6) Caucus chair: Johnny Ray Turner (Δ-29) Kentucky Legislature Senate Members Αρχειοθετήθηκε 2012-06-06 στο Wayback Machine. official government website State Senate of Kentucky at Project Vote Smart
Στέβαν Γιόβετιτς

Ο Στέβαν Γιόβετιτς (μαυροβουνιακά: Стеван Јоветић, γενν. 2 Νοεμβρίου 1989) είναι Μαυροβούνιος διεθνής ποδοσφαιριστής, ο οποίος αγωνίζεται ως κεντρικός επιθετικός για τον Ολυμπιακό. Είναι αρχηγός της Εθνικής Μαυροβουνίου και κάτοχος του ρεκόρ διεθνών τερμάτων της, με 32.

 Στα νεανικά του χρόνια, ο Γιόβετιτς έπαιξε στην ομάδα νέων της Μλάντοστ Ποντγκόριτσα του Μαυροβουνίου, προτού αποκτηθεί από την Παρτιζάν Βελιγραδίου το 2003. Εκεί έκανε το ντεμπούτο του μετά από τρία χρόνια στις 8 Απριλίου 2006 στην πρώτη ομάδα σε ηλικία 16 ετών αγωνιζόμενος ως επιθετικός. Σε ηλικία 17 ετών σημείωσε το πρώτο του χατ τρικ σε επαγγελματικό επίπεδο: Στον προκριματικό του Κυπέλλου ΟΥΕΦΑ με αντίπαλο τη Ζρίνσκι Μόσταρ από τη Βοσνία και Ερζεγοβίνη, σημείωσε τρία γκολ στη νίκη με 5–0. Ήταν 18 ετών τον Ιανουάριο του 2008, όταν έγινε αρχηγός της ομάδας του και είναι έτσι ο νεότερος αρχηγός της Παρτιζάν όλων των εποχών. Υπό την ηγετική παρουσία του, η ομάδα κέρδισε τόσο το πρωτάθλημα όσο και το Κύπελλο Σερβίας.Για τη σεζόν 2008–09 μετακόμισε στη Φιορεντίνα, όπου υπέγραψε πενταετές συμβόλαιο. Την πρώτη του χρονιά στη Σέριε Α, ο Γιόβετιτς έκανε 29 εμφανίσεις, όπως την επόμενη. Τη ίδια χρονιά ψηφίστηκε καλύτερος Μαυροβούνιος Ποδοσφαιριστής της Χρονιάς για πρώτη φορά. Τον Αύγουστο του 2010, υπέστη ρήξη χιαστών και έχασε ολόκληρη τη σεζόν 2010–11. Στις 19 Ιουλίου 2013, εντάχθηκε στη Μάντσεστερ Σίτι στην Πρέμιερ Λιγκ, όπου δεν μπόρεσε να καθιερωθεί σε δύο χρονιές αντιμετωπίζοντας συχνά προβλήματα τραυματισμών. Με τη Μάντσεστερ Σίτι, ο Γιόβετιτς έγινε πρωταθλητής Αγγλίας και νικητής του Λιγκ Καπ στην πρώτη του σεζόν. Για τη σεζόν 2015–16, ο Γιόβετιτς μετακόμισε στην Ίντερ και στη συνέχεια αγωνίστηκε στην Ισπανία με τη Σεβίλλη, τη Γαλλία και τη Γερμανία. Στις 4 Σεπτεμβρίου 2023, υπέγραψε μονοετές συμβόλαιο με τον Ολυμπιακό. Ο Γιόβετιτς ήταν μέλος της αποστολής για τον πρώτο επίσημο διεθνή αγώνα της Εθνικής Μαυροβουνίου και έκανε το ντεμπούτο του για την ίδια στις 24 Μαρτίου 2007 στον αγώνα με την Ουγγαρία (2–1). Από τότε έχει γίνει βασικό στέλεχός της και είναι πρώτος σκόρερ όλων των εποχών με 31 γκολ σε 62 αγώνες. Παρτιζάν Βελιγραδίου Πρωτάθλημα Σερβίας: 2007–08 Κύπελλο Σερβίας: 2007–08Μάντσεστερ Σίτι Πρωτάθλημα Αγγλίας: 2013–14 Λιγκ Καπ Αγγλίας: 2013–14Ατομικές διακρίσεις Μαυροβούνιος Ποδοσφαιριστής της Χρονιάς (2): 2009, 2015 Κατάλογος κορυφαίων διεθνών σκόρερ ποδοσφαίρου ανδρών ανά χώρα
Παλάου (γλώσσα)

Η Παλάου (και Μπελάου) είναι μια από τις δύο επίσημα αναγνωρισμένες γλώσσες στη Δημοκρατία του Παλάου, με δεύτερη την αγγλική. Ανήκει στις αυστραλονησιακές γλώσσες και θεωρείται μία από τις δύο γλώσσες στη Μικρονησία (με δεύτερη την Τσαμόρο) που ανήκουν στην ομάδα των δυτικών Μαλαιο-πολυνησιακών γλωσσών. Όλες οι άλλες θεωρούνται μέρη είτε των μικρονησιακών ή των γλωσσών των Σαμόα. Περίπου 15.000 άνθρωποι μιλούν αυτήν τη γλώσσα.

 «Ethnologue report for language code:pau». Ethnologue: Languages of the World. Ανακτήθηκε στις 5 Σεπτεμβρίου 2005. «A Palauan Linguistic Bibliography». Αρχειοθετήθηκε από το πρωτότυπο στις 8 Απριλίου 2009. Ανακτήθηκε στις 9 Φεβρουαρίου 2008. «Airai, Palau: Language». Ανακτήθηκε στις 12 Οκτωβρίου 2007. «République de Belau» (στα Γαλλικά). Αρχειοθετήθηκε από το πρωτότυπο στις 6 Ιανουαρίου 2019. Ανακτήθηκε στις 20 Ιουνίου 2007. «PREL - Pacific Area Language Materials: Palauan». Ανακτήθηκε στις 9 Φεβρουαρίου 2008. «Japanese and Other Loanwords in Palauan». Ανακτήθηκε στις 3 Φεβρουαρίου 2008.
Κορκ Σέλτικ

Η Κορκ Σέλτικ ήταν μια ποδοσφαιρική ομάδα από το Κορκ της Ιρλανδίας. Συμμετείχε στο Πρωτάθλημα ποδοσφαίρου Ιρλανδίας μεταξύ 1959 και 1979. Έδρα της ομάδας ήταν το Turners Cross. Τα προηγούμενα χρόνια συμμετείχε στο πρωτάθλημα σαν Evergreen United. Τη σεζόν 1973-74 ήταν πρωταθλήτρια Ιρλανδίας και την επόμενη σεζόν συμμετείχε στο Κύπελλο πρωταθλητριών 1974-75.

 Πρωτάθλημα ποδοσφαίρου Ιρλανδίας Νικήτρια 1973-74 1 Φιναλίστ 1959-60, 1959-60 2 FAI Cup Φιναλίστ 1964, 1969 2 League of Ireland Shield Νικήτρια 1960-61 1 Φιναλίστ 1962-63, 1964-65 2 Dublin City Cup Νικήτρια 1961-62 1 Φιναλίστ 1960-61 1 Munster Senior Cups Νικήτρια 1960, 1962, 1964, 1972, 1974 5 Top Four Cup Νικήτρια 1974 1 Αντιπάλοι:
Ρότζερ Ζελάζνυ

Ο Ρότζερ Ζελάζνυ ή (απλοποιημένη γραφή) Ζελάζνι (Roger Zelazny, 13 Μαΐου 1937 – 14 Ιουνίου 1995) ήταν Αμερικανός συγγραφέας επιστημονικής φαντασίας, γνωστός και με το ψευδώνυμο Χάρισον Ντένμαρκ (Harrison Denmark).

 Σπούδασε αγγλική γλώσσα στο Πανεπιστήμιο Κολούμπια. Από το 1962 δημοσίευσε το πρώτο του διήγημα με τίτλο «Passion Play» στο περιοδικό Amazing, αλλά εργάστηκε για κάποια χρόνια στη Διεύθυνση Κοινωνικής Ασφάλισης της Βαλτιμόρης (1962–1969) μέχρι να αποφασίσει να αφιερωθεί ολοκληρωτικά στη συγγραφή. Έχει τιμηθεί με τα βραβεία Επιστημονικής Φαντασίας Νέμπιουλα της Ένωσης Αμερικανών Συγγραφέων Επιστημονικής Φαντασίας και Χιούγκο του αναγνωστικού κοινού. Η καμένη γέφυρα (Bridge of Ashes, 1976, μυθιστόρημα), μετάφραση: Ν. Σπυριδάκη, ΒΙΠΕΡ, 1979 Ο κυρίαρχος των ονείρων (The Dream Master, 1966· αρχικός τίτλος He Who Shapes, νουβέλα), Μετάφραση: Λίλη Ιωαννίδου, Ars Longa/Nemo, Εκδόσεις Παρά Πέντε, 1990 Ο κύριος του φωτός (Lord of Light, 1967), μετάφραση: Χρήστος Παπαϊωάννου, Αίολος, 1993 Βραβείο Hugo 1968) Ο γυρισμός του δήμιου (Home Is the Hangman, 1975, νουβέλα), μετάφραση: Γιάννης Ανδρέου, σειρά: Τροχιές στην Επιστημονική Φαντασία, #8, Απόπειρα, 1994 (Βραβείο Hugo 1976) Επιστροφή στη Γη (This Immortal, 1966· αρχικός τίτλος …Και λέγε με Κόνραντ, …And Call Me Conrad, 1965, μυθιστόρημα) (Βραβείο Hugo 1966), μετάφραση: Πάνος Κουτρουμπούσης 1η έκδοση: Έψιλον, Αθήνα (1967) 2η έκδοση: Οργάσματρο (1970) 3η έκδοση: Τρίτων (2000), ISBN 9607479173 Εννέα πρίγκιπες στο Άμπερ (Nine Princes in Amber, 1970, μυθιστόρημα), μετάφραση: Αποστόλης Ρούντης και Χριστίνα Παπαδοπούλου, Parsec, 2001· το πρώτο βιβλίο της σειράς «Τα χρονικά του Άμπερ» (“The Chronicles of Amber”) Τα όπλα του Άβαλον (The Guns of Avalon, 1972, μυθιστόρημα), μετάφραση: Αποστόλης Ρούντης και Χριστίνα Παπαδοπούλου, Parsec, 2001· το δεύτερο βιβλίο της σειράς Τα χρονικά του Άμπερ (The Chronicles of Amber) Συλλογικά έργα Οι πόρτες του προσώπου του, οι λάμπες του στόματός του (The Doors of His Face, The Lamps of His Mouth, 1965, Βραβείο Νέμπιουλα) στο Ιστορίες με τέρατα, Θεματική ανθολογία ΕΦ, τόμος 4, μετάφραση: Γ. Μπαζίνας, Εξάντας, 1978 «Θεϊκή Τρέλα» στο Ιστορίες με ταξίδια στο χρόνο, #2, μετάφραση: Θωμάς Μαστακούρης, Ωρόρα, 1998 «Ένα μουσειακό κομμάτι» στο Είναι ανάμεσά μας, μετάφραση: Γιώργος Μπαλάνος, Locus 7, 2004 Ρότζερ Ζελάζνυ, Βιβλιονέτ
Υπολογιστής ζόμπι

Ένας ηλεκτρονικός υπολογιστής θεωρείται ότι είναι υπολογιστής ζόμπι όταν είναι συνδεδεμένος στο Διαδίκτυο και ελέγχεται από κάποιον εξωτερικό χρήστη. Αυτός ο εξωτερικός χρήστης είναι στην πλειονότητα των περιπτώσεων κάποιος κράκερ (cracker) (criminal hacker) που εξαπέλυσε επιτυχημένη επίθεση ενάντια στον υπολογιστή και κατάφερε να τον μετατρέψει σε υπολογιστή ζόμπι. Η επίθεση αυτή περιλαμβάνει μεταξύ άλλων την μόλυνση του υπολογιστή-θύμα από κάποιον ιό ή δούρειο ίππο.

 Ένας υπολογιστής ζόμπι συνήθως αποτελεί μέρος ενός μεγαλύτερου δικτύου υπολογιστών ζόμπι, που ονομάζεται μπότνετ (botnet). Η λέξη μπότνετ προέρχεται από των συγκερασμό των λέξεων bot (robot = ρομπότ) και net (network = δίκτυο). Δηλαδή ένα μπότνετ είναι ένα δίκτυο υπολογιστών ρομπότ/ζόμπι, το οποίο ανήκει σε κάποιον κράκερ και χρησιμοποιείται για την διεξαγωγή επιθέσεων εναντίον άλλων υπολογιστών. Οι περισσότεροι χρήστες υπολογιστών zombie δεν γνωρίζουν ότι ο υπολογιστής τους έχει περιέλθει σε αυτήν την κατάσταση και χρησιμοποιείται από κάποιον τρίτο για άλλους σκοπούς. Οι υπολογιστές ζόμπι χρησιμοποιούνται κυρίως για την αποστολή άχρηστων ή κακόβουλων ηλεκτρονικών μηνυμάτων (σπαμ). Έχει υπολογιστεί ότι περίπου το 50% με 80% των συνολικών μηνυμάτων σπαμ που διακινούνται στο Διαδίκτυο καθημερινά προέρχεται από υπολογιστές ζόμπι. Με τον τρόπο αυτό οι σπάμερ μπορούν να αποφύγουν τον εντοπισμό τους και χρησιμοποιούν το εύρος ζώνης (bandwidth) των ιδιοκτητών των υπολογιστών ζόμπι για τους δικούς τους σκοπούς. Επιπροσθέτως, ένας κράκερ μπορεί να χρησιμοποιήσει τους υπολογιστές ζόμπι που ελέγχει για να διεξάγει επιθέσεις άρνησης υπηρεσιών (DoS - Denial of Service) εναντίον διαφόρων άλλων υπολογιστών. Γνωστά παραδείγματα τέτοιων επιθέσεων είναι η επίθεση στην ιστοσελίδα της υπηρεσίας SPEWS το 2003 και της Blue Frog το 2006. Το 2000 ένας Καναδός έφηβος κατάφερε να επιτεθεί σε πολλές γνωστές ιστοσελίδες (Yahoo, eBay, κτλ) χρησιμοποιώντας τους υπολογιστές ζόμπι που είχε υπό τον έλεγχό του. Γενικά ο κάθε κράκερ που ελέγχει έναν υπολογιστή ζόμπι μπορεί να τον χρησιμοποιήσει για οποιονδήποτε σκοπό θέλει. Για να μην μετατραπεί ένας υπολογιστής σε ζόμπι θα πρέπει οι χρήστες του να προσέχουν ιδιαίτερα τι "κατεβάζουν" (download) από το Διαδίκτυο (λογισμικό, επισυναπτόμενα αρχεία σε μηνύματα ηλεκτρονικού ταχυδρομείου κτλ.) και τα αρχεία που "κατεβάζουν" να ελέγχονται σε πραγματικό χρόνο από κάποιο ενημερωμένο πρόγραμμα προστασίας τόσο από ιούς όσο και από άλλο κακόβουλο λογισμικό. Ένα επιπρόσθετο μέτρο προστασίας που θα πρέπει να ληφθεί είναι η τοποθέτηση τείχους προστασίας (firewall) ανάμεσα στον υπολογιστή και στο Διαδίκτυο. Με τον τρόπο αυτό ελαχιστοποιείται ο κίνδυνος να μολυνθεί ο υπολογιστής από κάποιο κακόβουλο λογισμικό και να χρησιμοποιηθεί από τρίτους για παράνομους σκοπούς. Ιός (υπολογιστές) Δούρειος Ίππος (υπολογιστές) Email bomb Firewall Διαδικτυακό ρομπότ Άρθρο του PCMAGAZINE: Οι περισσότεροι υπολογιστές zombie βρίσκονται στην Ευρώπη. Πως να αναγνωρίσετε και να διορθώσετε έναν υπολογιστή zombie. Αρχειοθετήθηκε 2006-04-27 στο Wayback Machine. Σχετικό άρθρο στο about.com: Haunting Thought: Is Your PC a Zombie? Αρχειοθετήθηκε 2011-07-24 στο Wayback Machine.
Βασίλης Παπαγιάννης

Ο Βασίλης Παπαγιάννης (Κασσάνδρεια 2 Νοεμβρίου 1945 – Θεσσαλονίκη 22 Μαρτίου 2016) του Ξενοφώντος ήταν Έλληνας οικονομολόγος και πολιτικός. Είχε διατελέσει βουλευτής και υφυπουργός του ΠΑΣΟΚ, καθώς και διοικητής κρατικών οργανισμών.

 Γεννήθηκε το 1945 στην Κασσάνδρεια Χαλκιδικής. Σπούδασε οικονομικές επιστήμες στο Αριστοτέλειο Πανεπιστήμιο Θεσσαλονίκης. Για χρόνια ζούσε και εργαζόταν στη Βέροια, και διετέλεσε δημοτικός σύμβουλος και πρόεδρος του Δημοτικού Συμβουλίου Βέροιας. Από το 1981 έως το 1989 ήταν βουλευτής Ημαθίας του ΠΑΣΟΚ και διετέλεσε υφυπουργός Δημοσίων Έργων (1982 - 1985) και υφυπουργός Εσωτερικών (1987).Mε την επιστροφή του ΠΑΣΟΚ στην εξουσία το 1993, και έως το 2004, ο Βασίλης Παπαγιάννης διετέλεσε πρόεδρος Δ.Σ. της Ελληνικής Βιομηχανίας Ζάχαρης, πρόεδρος Δ.Σ. της Ελληνικής Βιομηχανίας Ζωοτροφών, πρόεδρος Δ.Σ. της ΑΓΝΟ ΑΕ, και γενικός γραμματέας του ΥΠΕΧΩΔΕ.Από το 2010 μέχρι το 2014 ήταν δήμαρχος Κασσάνδρας.